ET Euroopa Liidu Teataja C 146/2

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 23. detsembri 2003. aasta määrusega (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2005/C 146/02)

Abi number: XA-62/04

Liikmesriik: Itaalia

Piirkond: Marche maakond

Abikava või üksiktoetust saava ettevõtte nimetus: Toetus, mis on suunatud 26. septembri 1997. aasta maavärisemisest põhjustatud põllumajanduslike ja loomapidamisega seotud tootmistegevuse kahjustuste hüvitamisele ning mille eesmärgiks on ajutise iseloomuga ruumidest püsivaks rajatiseks ehitatud loomalautade sanitaarhügieenilise seisundi kohandamine.

Õiguslik alus: Art.2 Legge regionale n. 21 del 10 dicembre 2003“Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997”. Delibera giunta regionale n 789 del 13/7/2004

Kavas ettenähtud aastased kulutused: Ettenähtud üldkulud aastateks 2004/2005 on 1 000 000,00 eurot.

Abi ülemmäär: Abikava näeb ette kapitalitoetuse püsiva iseloomuga rajatiste infrastruktuuriinvesteeringuteks.

Toetust makstakse 50 %le abikõlblike investeeringute all tehtud kulutustele, mille arvestamisel kasutatakse hindu, mis ei ületa Marche maakonna ühiskondlike tööde ametlike hinnakirjade hindu ja jäävad igal juhul järgnevate lubatud kulude piiresse:

135,00 eurot/m2 sanitaarhügieenilisteks kohandustöödeks; Eespool tehtud arvestustele lisatakse järgmine lisatoetus:

6,00 eurot/m2 sanitaarhügieeniliste kohandustööde tehnilisteks kuludeks.

Selliselt arvestatud toetussummale võib liita asjaomased mittetagastatavad maksud ja toetused (käibemaks, sotsiaalkindlustusmaksed jne).

Võttes arvesse, et vaatlusalused loomalaudad asuvad vastavalt ühenduse täiendatud ja muudetud direktiivile nr 268/75/EMÜ vähemsoodsates piirkondades, kohaldatakse siin toetust ülempiiriga 50 %. Täpsemalt on tegemist samade piirkondadega, mis on märgitud maapiirkondade arengukava meetmete võtmise pakkumiste ühislisasid käsitleva dekreedi DDS/SAR nr 196/04 lisas 3 ja/või 12.

Rakendamise kuupäev: Alates aastast 2004 ja hiljemalt 10 tööpäeva pärast sätestatud vormi saatmisest vastavalt määruse (EÜ) nr 1/2004 artikli 19 lõikele 1.

Kava kestus: Abi võib anda 31. detsembrini 2005.

Abi eesmärk: Toetus hõlmab üksikuid või liitunud väikesi ja keskmise suurusega põllumajandusettevõtteid, mis vastavad Marche maakonna maapiirkondade arengukavaga sätestatud käibekriteeriumitele, mis on heaks kiidetud komisjoni 26. septembri 2000. aasta otsusega K(2000) 2726 DEF, ja millele viidatakse määruse (EÜ) nr 1/2004 artiklis 4.

Vastavalt eespool nimetatud artiklis 4 sätestatule on taotletavateks eesmärkideks tootmise täiustamine ja ümberpaigutamine ning looduskeskkonna säilitamine ja parandamine ning hügieenitingimuste ja loomade heaolu standardite parandamine.

Rubriigis õiguslik alus märgitud maakonna seaduse erieesmärgiks on säilitada põllumajanduse tootmistegevuseks vajalikku, loomalautadest ja heinaküünidest moodustuvat vara, hoidudes eelnimetatud puitstruktuuride asendamisel uute raudbetoonstruktuuridega ülemäärasest mõjust keskkonnale.

Abikõlblikud kulud: Määruse (EÜ) nr 1/2004 artikli 4 lõikega 4 ette nähtud abikõlblikud kulud käsitlevad loomalautade sanitaarhügieenilist kohaldamist vastavalt kehtivale normatiivile, kaasa arvatud vastavate sõnnikuhoidlate ehitamist.

Tuleb täpsustada, et kulude abikõlblikkust hakatakse arvestama abi andmise kuupäevast.

Asjaomane majandusharu: Abikava kohaldatakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõttetele.

Abi andva ametiasutuse nimi ja aadress: REGIONE MARCHE — Centro operativo di Muccia e Fabriano

Muu teave: Abi antakse ainult elujõulistele VKEdele, kes tegutsevad põllumajandussektoris, mille toodetele on olemas või saavad tulevikus olema müügiturud, investeeringuteks, mis ei too kaasa samade VKEde rohkem kui 20 %list tootmisvõimsuse tõusu, mida loomakasvatuses mõõdetakse loomade arvuga ja taimekasvatuses haritava maaga.

Mis puudutab hinnangute ja mõõtmiste kriteeriumeid ja tegutsemisviise, mille eesmärgiks on kontrollida eeltoodud tingimustest kinnipidamist (ette nähtud määruse (EÜ) nr 1/2004 artikli 4 lõikudes 5, 6 ja 8, punktis a), siis tuleb täpsustada, et vastavalt komisjoni 26. septembri 2000. aasta otsusega K(2000) 2726 DEF heaks kiidetud määrusele 1257/99, viidatakse sellele Marche maakonna maapiirkondade arengukavas, mis on avaldatud internetis aadressil www.agri.marche.it

Abi number: XA 1/05

Liikmesriik: Ühendkuningriik

Piirkond: Lancashire (sealhulgas Blackpooli ja Blackburni omavalitsusüksuste piirkonnad) ning Wigani, Boltoni, Bury, Rochdale ja Oldhami maakonnad.

Abikava nimetus või üksiktoetust saava ettevõtte nimi: Rural Business Facilitation Service (Lancashire and North Manchester)

Õiguslik alus: Section 5 of the Regional Development Agencies Act 1998

Kavas ettenähtud aastased kulud või ettevõttele antud üksiktoetuse üldsumma: Kava kogueelarve on 3 490 068 Suurbritannia naelsterlingit. See on jagatud neljale eelarveaastale:

Abi ülemmäär: Rural Business Facilitation Service poolt osutatud esialgse nõustamise korral 100 %.

Väliskonsultantide põhjalikuma nõustamise korral 50 %.

Rakendamise kuupäev: Kava avatakse 31. jaanuaril 2005. aastal.

Kava või üksiktoetuse kestus: Kava kestab 30. juunini 2007.

Abi eesmärk: Valdkondlik arendamine — kava aitab kaasa Lancashire piirkonna põllumajanduse pikaajalisele arengule nähes ette põllumajandustootjate ja põllumajandusettevõtete nõustamise ning neile tehnilise abi andmise ettevõtluse soodustamiseks ja nende töö tulemuslikkuse tõstmiseks.

Abi saamise tingimustele vastavad kulud on konsultatsiooniteenused vastavalt määruse 1/2004 artiklile 14.

Asjaomased majandusharud: Kava hõlmab kõiki põllumajandusettevõtteid (nii tootmis- kui ka töötlemis- ja turustamisettevõtteid). Kava laieneb kõigile allsektoritele.

Abi andva ametiasutuse nimi ja aadress:

Lancashire County Council Environment Directorate Guild House Cross Street Preston United Kingdom PR1 8RD

Veebileht: www.defra.gov.uk/farm/state-aid/setup/exist-exempt.htm. Klõpsake teemal “Rural Business Facilitation Service (Lancashire ja North Manchester)”. Teine võimalus on minna otse aadressile http://defraweb/farm/state-aid/setup/schemes/rbfs.pdf.

Muu teave: Kava näeb ette kontaktpunkti kõigi põllumajandusettevõtete jaoks Lancashire ja North Manchesteri piirkonnas esmase nõu andmiseks, et parandada ja arendada nende ettevõtteid. Hiljem on võimalik üksikasjalikum nõustamine ideede edasiarendamiseks. Kui subsideeritav nõustamine on toimunud läbi teiste riigi poolt toetatavate nõustamiskavade, suunatakse taotlejad kõnealuste teiste kavade juurde. Kui nõustamine ei ole kättesaadav, annab RBFS konsultatsioone või suunab taotlejad väliskonsultantide juurde. Kui kasutatakse väliskonsultantide teenuseid, vähendatakse abi osatähtsust 50 %-lt 100 %-ni (vaata eespool).

Kava hõlmab kõiki maaeluga seotud ettevõtlusvaldkondi. Abi maksmisel muudele kui põllumajandusettevõtetele arvestatakse komisjoni määrust 69/2001vähese tähtsusega riigiabi kohta.

Abi number: XA-02/05

Liikmesriik: ITAALIA

Piirkond: Umbria maakond

Abikava nimetus: Toiduainetetööstuse investeeringute toetusmeetmete rakendamine

Õiguslik alus: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Aastased ettenähtud kulud: Hinnanguliselt 50 miljonit eurot

Abi ülemmäär: Muutub vastavalt abikõlblike investeeringute liigile:

40 % sihtotstarbelistest kuludest kinnisvara- ja vallasvarainvesteeringutele (põllumajandusettevõtete investeeringud ja põllumajandustoodete töötlemis- ja turustamis-sektori investeeringud)

20 % masinate ja seadmete ostukuludest (põllumajandusettevõtete investeeringud)

kuni 50 % ISO 9000 standarditele vastavate ettevõtte kvaliteedikontrollisüsteemide juurutamise kuludest, maksimaalselt 100 000 eurot ettevõtte kohta

kuni 50 % ISO 14000 standarditele vastavate keskkonna kvaliteedikontrollisüsteemide juurutamise kuludest, maksimaalselt 100 000 eurot ettevõtte kohta

kuni 50 % toiduaine- ja loomasööda tootmisega tegelevatele ettevõtetele ja 80 % põllumajandusettevõtetele HACCP mudelist lähtuva iseseisvalt läbiviidavate sanitaar-hügieenilise kontrollkavade täideviimise kuludest, maksimaalselt 100 000 eurot ettevõtte kohta

kuni 60 % toiduaine- ja loomasööda tootmisega tegelevatele ettevõtetele ja 80 % põllumajandusettevõtetele toiduainete jälgitavuse kontrollsüsteemide ja toiduahela sertifitseerimise juurutamise kuludest

kuni 80 % abikõlblikest kuludest kvaliteetpõllumajandustoodete turustamisprojektide kavandamisele ja täideviimisele

kuni 50 % abikõlblikest kuludest kvaliteedieeskirjade ettevalmistamisele, tooteomaduste kirjeldamise ja/või normeerimise tehniliste, teostatavus- ja kavandamisuuringutele ning kvaliteettoodete tutvustamisele

Rakendamise kuupäev: 1. märts 2005. aasta

Abi või üksiktoetuse kestus: 1 aasta

Abi eesmärk: Toiduaine- ja loomasöödatööstuse süsteemi erinevate tegurite vahelise integratsiooni tugevdamine. Kasutatud artiklid: 4; 7; 13

Abikõlblikud kulud:

Tootmisele suunatav abi (art 4):

a) põllumajandusettevõtte kasutuses olevate põllumajandusehitiste, kaasa arvatud väliste juurdeehitiste, näiteks platside, tarastatud põllu- ja karjamaa, piirdeaedade jne väljaehitamine, restaureerimine, erakorralised hooldustööd (abikõlblikud ei ole elamustruktuuride sees asuvate osade ehituskulud, erandiks on lähiümbruses eraldiasuvad osad);

b) eriliste puukultuuride istutamine ja/või ümberkorraldamine. Välja arvatud abi uute viinamarja- või oliiviistanduste istutamistöödeks ja olemasolevate viinamarjaistanduste ümberkorraldamiseks. Oliiviistanduste ümberkorraldamine on lubatud vaid juhul, kui oliivipõõsaste arv jääb muutumatuks;

c) kunstveekogud põllumajanduslikuks, zootehniliseks, keskkondlikuks, turismi-, puhke- ja spordialaseks kasutuseks lähtuvalt põllumajandusettevõtte multifunktsionaalsusest, samuti vastavad kasutus- ja veejaotusseadmed;

d) mäeniitude ja mägikarjamaade istutamine ja parandamine, karjamaade tarastamine jne;

e) põllumajandusettevõtte teede ja veetorustike ehitamine ning nende erakorralised hooldustööd;

f) põllumajanduslike veevarustussüsteemide paigaldamine, loodimine, kividest puhastamine, kaasa arvatud teisaste kogumiskraavide väljaehitamise abil pinnavee dreenimis- ja reguleerimistööd, võimaluse korral ökosüsteemide inseneri sekkumisel, suurusjärgus mitte rohkem kui 25 000 eurot;

g) investeeringud põllumajandusettevõtte kvaliteet- või niššitoodete töötlemisse ja turustamisse (kaasa arvatud investeeringud nende otsemüüki) tingimusel, et töötlemisele või turustamisele kuuluv toode moodustaks majanduslikust küljest vaadatuna vähemalt 40 % ettevõtte sissetulekust, arvestatud UDEga (tulu põhitegevusest), või kus töötlemisele kuuluvad toodete täisväärtus on võrdne 20 UDEga või sellest suurem. Kõikidel juhtudel tuleks iga seadme puhul arvestada ka ettevõtte tootmisvõimsust. Nimetatud piiranguid ei kohaldata väikeseadmetele, millega toodetakse niššitooteid või kehtivate normatiividele järgi bioloogilisel meetodil saadud tooteid või olemasolevate loomasöödaks kasutatavate toodete esmatöötlemiseks. Abid uute ettevõttesiseste seadmete paigaldamiseks veinitootmissektoris suunatakse kõikidel juhtudel põllumajandusettevõtetele vähemalt 5 hektarilise pindalaga DOCG veinide tootmisel ning 10 hektarilise pindalaga DOC ja IGT veinide tootmisel, samas kui oliivitöötlemissektoris tuleb omada vähemalt 5000 oliivitaime;

h) elusloomade esmaost ning tõuraamatutes või teistest sarnases loendites registreeritud kõrgekvaliteediliste aretusloomade (isas- ja emasloomad) ost;

i) investeeringud või dotatsioonid metsloomade kasvatuse, et kasutada loomi toiduks või ala isenditega taasasustada, ainult niisuguste loomaliikide puhul, mis on registreeritud loomaliikide veterinaarplaanis (Piano Faunistico Venatorio);

j) uute masinate ja seadmete ost tingimusel, et ettevõttel pole neid eelnevalt olemas, kaasa arvatud infoseadmed (arvuti riist- ja tarkvara) ning vahendid haldus- ja raamatupidamiskorralduse parandamiseks, mis ei ületa lubatud investeeringute üldsummast 40 % ettevõtte kohta, ja mida võib suurendada 70 % kooperatiivide puhul, kes osutavad teenust oma partneritele. Lubatud ei ole väljavahetatavate seadmete ost, erandiks on töö turvalisuse ja kvaliteedi parandamise seadmed, mis lähtuvad kehtivate normatiividega ette nähtud minimaalstandarditest ning tingimusest et väljavahetatud masina vanuseks on rohkem kui 5 aastat. Kuni 2001. aasta 31. detsembrini on väljavahetatavate seadmete ost lubatud programmi raames, mis näeb kohustuslikus korras ette investeeringuid kinnisasjadesse, vähemalt 50 % ulatuses programmile ette nähtud kuludest;

k) ettevõtte või ühendettevõtte tootmise piires ettevõttesiseseks korduvaks kasutamise või turustamise eesmärgil põllumajandusliku ja zootehnilise tootmistegevuse jäätmete haldamis- ja käitlemisseadmete ost. Samuti on lubatud masinate ja seadmete ost “loodusliku komposti” või “sorteeritud jäätmetest komposti” tootmiseks, kusjuures selle tootmise kvantiteet peab olema proportsioonis ettevõtte pindalaga;

l) üldised kulud, mille üldsumma ei ületa 12 % abikõlblikest kuludest: — erialaprofessionaalide ja konsultantide projekteerimiskulude honorarid, tööde juhtimine ja inspektsioon, teostatavusuuringud ja äriplaanid, maksimaalselt 8 % osatähtsusega jne; — internetilehekülgede teostamine, mille eesmärgiks on toodete turustamine ja teenused (e-kaubandus); — konsultatsioonid ja personali väljaõpe, mille eesmärgiks on töötlemisprotsesside kvaliteedikontrolli ja vabatahtlikku tüüpi normatiivide kohaldamine (ISO 9000, Eco Label jne); — patentide ja lubade ost. Abikõlblike kulude alla ei kuulu järgmised kulud: — ülesharimiseks ostetud maatükid; — nuumloomad, tõulinnud ja ristandsead, eeldusel et need ei kuulu kvaliteeditoodete eeskirjadesse; — tootmisõigused; — sõidukid inimeste ja esemete transportimiseks; — väikesemad hooldustööd.

Töötlemine ja turustamine (art 7):

a) hoonete ehitamine, restaureerimine ja moderniseerimine;

b) kinnisvara ost, välja arvatud maatükkide ost, kui need ei vasta 28. juuli 2000. aasta määruse (EÜ) nr 1685 lisa sättes 5 ette nähtud piirangutele ja tingimustele, maksimaalselt 70 % abikõlblikust investeeringust ja tingimusel, et kinnisvaraobjekti restaureeritakse vähemalt 30 % ulatuses selle lõplikust maksumusest;

c) masinate ja seadmete, kaasa arvatud infoseadmete ost;

d) arvutitarkvara ostukulud ja eelmises punktis nimetatud masinate ja seadmete kasutamisalane konsultatsioon;

e) üldkulud, mille üldsumma ei ületa 12 % lubatud kuludest: — erialaprofessionaalide ja konsultantide projekteerimiskulude honorarid, tööde juhtimine ja inspektsioon, teostatavusuuringud ja äriplaanid, maksimaalselt 8 % osatähtsusega jne; — internetilehekülgede tegemine toodete turustamiseks ja teenuste pakkumiseks (e-kaubandus); — konsultatsioonid ja personali väljaõpe, mille eesmärgiks on töötlemisprotsesside kvaliteedikontrolli ja vabatahtlikku tüüpi normatiivide kohaldamine (ISO 9000, Eco Label jne); — patentide ja lubade ost. Lubamatud kulud: — investeeringud esmasele töötlusele järgnevatesse etappidesse juhul, kui ettevõtte ei teosta põllumajanduslike lähteainete esmast töötlemist; — investeeringud jaekaubanduse tasandil; — investeeringud ühendusevälistest riikidest pärinevate toodete turustamisse ja töötlemisse. Ühelgi juhul ei ole abikõlblikud investeeringuid, mis kasvatavad tootmisvõimsust sektorites, mille kohta ühtse turukorralduse raames on olemas konkreetsed piirangud ning millele ei tagata sobivat müügiturgu.

Kvaliteettoodete tootmist ja turustamist edendavad abid (art 13):

a) EÜ määrustega 2081/92, 2082/92, 2092/91 ja 1804/99 ette nähtud toote esmakordse vabatahtliku sertifikaadi väljastamisega seotud kontrolle puudutavad kulud;

b) ISO 9 000 standarditele vastavate ettevõtte kvaliteedisüsteemide juurutamise kulud;

c) ISO 14 000 või EMAS standarditele vastavate keskkonna kvaliteedisüsteemide juurutamise kulud;

d) HACCP meetodile vastavate iseseisvalt läbi viidavate sanitaar-hügieenilise kontrollkavade ellu viimise kulud;

e) toiduainete jälgitavuse kontrollsüsteemide ja toiduahela sertifitseerimise juurutamise kulud;

f) turustamisprojektide kavandamise ja elluviimise kulud, kaasa arvatud vajalikud korralduslikud ja materiaalsed vahendid;

g) kvaliteedieeskirjade ettevalmistamise, tooteomaduste kirjeldamise ja/või normeerimise tehnilised, teostatavus- ja projekteerimisuuringute ning kvaliteettoodete tutvustamise kulud.

Asjaomased majandusharud: Abikava kohaldatakse põllumajandustoodete tootmisele, töötlemisele ja/või turustamisele vastavalt EÜ määruse 1/2004 artiklis 2 sätestatule. Ühelgi juhul ei ole lubatud investeeringud, mis kasvatavad tootmisvõimsust sektorites, mille kohta ühtse turukorralduse raames on olemas konkreetsed piirangud ning millele ei tagata sobivat müügiturgu.

Abi andva ametiasutuse nimi ja aadress: Regione Umbria– Direzione Attività Produttive. Centro Direzionale Fontivegge — 06100 PERUGIA

E-post: fgarofalo@regione.umbria.it

Veebileht: www.regione.umbria.it

Abi number: XA 03/05

Liikmesriik: Hispaania

Piirkond: Castilla-León

Abikava nimetus: Abi koostöötegevuse edendamiseks Castilla-Leóni autonoomses piirkonnas

Õiguslik alus: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

Kõnealune abikava kuulub komisjoni 23. detsembri 2003. aasta määruse (EÜ) nr 1/2004 reguleerimisalasse ja vastab selle artiklitele 10, 13 ja 14, milles käsitletakse vastavalt tootjarühmadele antavat abi, kvaliteetsete toodete tootmise ja turustamise edendamiseks antavat abi ja põllumajandusalast tehnilist abi.

Kavas ettenähtud aastased kulud või ettevõttele antud üksiktoetuse üldsumma: ettenähtud abi suurus on 1 200 000 eurot 2005. aastaks.

Abi ülemmäär:

— Määruse (EÜ) nr 1/2004 artikkel 10. Kogusumma abisaajaühiku kohta on 100 000 eurot.

— Määruse (EÜ) nr 1/2004 artikkel 13. Kogusumma abisaajaühiku kohta on 100 000 eurot kolme aasta jooksul.

— Määruse (EÜ) nr 1/2004 artikkel 14. Kogusumma abisaajaühiku kohta ei või ületada 100 000 eurot kolme aasta jooksul või 50 % abi saamise tingimustele vastavatest kuludest, olenevalt sellest, kumb on suurem.

Rakendamise kuupäev: Abikava peaks jõustuma 2005. aasta märtsis

Kava või üksiktoetuse kestus: Kuni 31. detsembrini 2006

Abi eesmärk:

Üldine eesmärk: tugevdada põllumajandusühistuid Castilla-Leónis

Teisesed eesmärgid:

— toetada uute ühistute asutamist ja tugevdada muid liitmiste ja lõimimiste tulemusel loodud kõrgetasemelisi asutusi;

— toetada olemasolevaid organisatsioone, mis oluliselt suurendavad oma turustatud toodangu väärtust (vähemalt 30 % võrra);

— edendada kvaliteetsete põllumajandustoodete tootmist ja turustamist;

— anda ühistutele tehnilist abi auditite, juhtimise ja elujõulisuse analüüside, investeerimis- ja turu-uuringute läbiviimiseks ning konkursside, näituste ja messide korraldamiseks.

Kasutatud artiklid.:

— Kõnealune abikava vastab määruse (EÜ) nr 1/2004 artiklile 10 (milles käsitletakse tootjarühmi), artiklile 13 (milles käsitletakse põllumajandustoodete tootmise ja turustamise edendamiseks antavat abi) ja artiklile 14 (milles käsitletakse põllumajandusalast tehnilist abi);

— arvesse on võetud ka määruse 3. peatüki artikleid 17 ja 20, milles käsitletakse üld- ja lõppsätteid.

Abi saamise tingimustele vastavad kulud.:

— Määruse (EÜ) nr 1/2004 artikkel 10. Liitmiste ja lõimimiste tulemusel uute põhitasemeliste ja kõrgetasemeliste ühistute asutamine ning sotsiaalsete ja majanduslike aspektide parandamine põllumajandusühistute puhul, mille turustatud toodangu väärtus suureneb vähemalt 30 %. — Uue organisatsiooni poolt kantud kulud ühistute asutamisel, liitmisel või lõimimisel, sealhulgas käivitamiskulud, auditid, õiguslikud kulud, otsuseid tegevate ja tehniliste liikmete nõustamine, rahastamis- ja turu-uuringud, notaritasud, registreerimis- ja litsentsitasud; — Vastasutatud, liidetud või lõimitud ühistute juhtimiskulud esimese viie tegevusaasta jooksul: ruumide rent, kontoriinventari, sealhulgas arvuti riistavara ja tarkvara ostmine, haldustöötajate kulud, üldkulud, õigus- ja halduskulud. — Laienemiste korral piirduvad abi saamise tingimustele vastavad kulud abisaajate poolt turustatud toodangu iga-aastase kasvuga (vähemalt 30 %) Seega, kui ühistu kasvab, rahastatakse üksnes kasvu tõttu kantud kulusid.

— Määruse (EÜ) nr 1/2004 artikkel 13. Kvaliteetsete põllumajandustoodete tootmise ja turustamise edendamine. — Kvaliteedikontrolli ja toote jälgitavuse süsteemide kehtestamisel kantud kulud. Kõnealused kulud võivad hõlmata uuringuid kvaliteedimärkide tunnustamise taotluste koostamiseks, kvaliteedisüsteemi kehtestamise, väliskonsultatsioonide, sertifitseerimise ja süsteemi rakendamist käsitleva personalikoolituse kulusid.

— Määruse (EÜ) nr 1/2004 artikkel 14. Tehniline abi põllumajandussektoris — Ühistute kantud kulud auditite, juhtimise ja elujõulisuse analüüside, investeerimis- ja turu-uuringute läbiviimisel ning konkursside, näituste ja messide korraldamisel.

Asjaomased majandusharud: põllumajandus, eelkõige ühistud.

Märkus: ühistuid, mis on hiljuti heaks kiidetud, kuid mis kõnealuse abikava jõustumiskuupäevaks ei ole tegevust alustanud või teenuseid pakkunud, võib käsitada vastasutatud ühistutena.

Abi andva ametiasutuse nimi ja aadress: abi antakse Castilla-Leóni valitsusele ning seda haldab Põllumajanduse ja karjakasvatuse ministeeriumi põllumajandusliku industrialiseerimise ja moderniseerimise peadirektor.

C/ Rigoberto Cortejoso, 14 — 47014-Valladolid (España).

Veebileht: abikava terviktekst avaldatakse Castilla-Leóni valitsuse veebilehel: http://www.jcyl.es/agrocomercializacion

Muu teave: abi haldamist reguleeritakse õiguslikuks aluseks oleva korralduse tekstiga ning see peab vastama määruse artiklile 18, milles käsitletakse kumuleerumist.

Abi number: XA 04/05

Liikmesriik: Hispaania

Piirkond: kogu territoorium

Abikava nimetus või üksiktoetust saava ettevõtte nimi: toetused piimakarjakasvatajatele piima kontrollimisest tulenevate kulude hüvitamiseks

Õiguslik alus: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina

Kavas ettenähtud aastased kulutused või ettevõttele antud üksiktoetuse üldsumma: 2 500 000 eurot

Abi ülemmäär: kuni 70 % ulatuses piima kontrollimise kuludest

Rakendamise kuupäev: 2005

Kava või üksiktoetuse kestus: Kuni 31. detsembrini 2006

Abi eesmärk: toetused piimakarjakasvatajatele, et soodustada tõuaretust ning säilitada ja edendada tõukarjakasvatust. Toetused kuuluvad järgmiste määruse 1/2004 (põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele antava riigiabi kohta) artiklite kohaldamisalasse: artikli 15 punkt b: abi ülemmääraga 70 % kolmanda osapoole või tema nimel tehtavate testide kuludest, millega määratakse karja geneetiline kvaliteet või tootlikkus.

Asjaomased majandusharud: piimakarjakasvatajad, kelle veised, lambad ja kitsed on tõuraamatutesse kantud tõugu

Abi andva ametiasutuse nimi ja aadress:

o

Veebileht: http://www.mapa.es-Sección Ganadería

Abi nr: XA 05/05

Liikmesriik: Prantsusmaa

Piirkond: MANCHE'i departemang

Abi nimetus: ABI ÜHISEID PÕLLUMAJANDUSSEADMEID KASUTAVATELE KOOPERATIIVIDELE ANGAARIDE JAOKS

Õiguslik alus:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Articles L 3231-2 et L 3232-1 du Code général des collectivités territoriales.

Kavas ettenähtud aastased kulutused: 54 000 eurot aastas (maksimaalselt)

Abi ülemmäär: 30 % investeeringutest, kogumaksumus investeeringu kohta 13 500 eurot.

Rakendamise kuupäev: 2005. aastal, kui komisjon on väljastusteatele alla kirjutanud.

Abikava kestus: kuni 31. detsembrini 2007.

Abi eesmärk: Erimehhanismi eesmärk on soodustada grupeeritud investeeringuid ja vähendada tootmiskulusid kergendades ühiseid põllumajandusseadmeid kasutavate kooperatiivide materjali hoidmiseks ettenähtud angaaride ehitust, ostmist, kaasajastamist, sisustamist või laiendamist.

Toetust saavate toimigute liik: Vastavalt komisjoni 23. detsembri 2003. aasta määruse (EÜ) nr 1/2004 artiklile 4 saavad toetust: angaaride ehitus, ostmine, kaasajastamine, sisustamine või laiendamine.

Asjaomased majandusharud: Kõik põllumajandustootmise valdkonnad

Abi andva ametiasutuse nimi ja aadress:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté 50008 SAINT-LO CEDEX

Veebileht: http: //www.cg50.fr/le guide des aides

Abi number: XA 06/05

Liikmesriik: Ungari

Piirkond: Ungari

Toetuskava nimi või üksiktoetust saava ettevõtte nimi: Põllumajandusarengu laenuprogramm

3 allprogrammi:

Õiguslik alus:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat (põllumajandusarengu laenuprogrammi väljatöötamist käsitlev valitsuse 11. detsembri 2004. aasta otsus nr 2318/2004)

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§ (2004. aasta CXXXV. seadus Ungari Vabariigi 2005. aasta riigieelarve kohta, §-d 36 ja 39)

— programmi rakendamist käsitlev valitsuse määrus, mis 10. tööpäeval pärast käesoleva kokkuvõtva teabe esitamist avaldatakse Ungari ametlikus väljaandes (Magyar Közlöny) (1)

Toetuskavaga ettenähtud aastased kulud või ettevõttele antud üksiktoetuse kogusumma: Laenuprogrammi kogueelarve on 40 miljardit Ungari forintit. Valitsus on kooskõlas riigieelarve seadusega näinud kõnealusele summale ette vahetuskursitagatise, et anda laene turul kehtivast intressimäärast madalama intressimääraga.

Kogueelarve alusel väljastatud laenudes sisalduv toetussumma arvutatakse järgmise valemi alusel

milles: ning

TT toetussumma

Q laenusumma

i viiteintress

i' soodusintressimäär

P laenu tähtaeg (koos ajapikendusega)

F ajapikendus

rP r astmes P

rF r astmes F

Laenuprogrammiga võib ka ühendada laenutagamisasutuste tagatised, millel on riigi 70 % vastutagatis. Tagatistes sisalduva toetussumma arvutusmeetod esitati olemasolevate toetuste nimekirja kandmiseks Euroopa Komisjonile enne 2004. aasta 31. augustit (teatise number: 82-83).

Toetuse osatähtsus: Toetuse osatähtsus ei või üksikute allprogrammide puhul ületada

Toetuse kumuleerumise korral kohaldatakse määruse 1/2004/EÜ artikli 18 lõikes 2 sätestatud tingimusi.

Toetuse maksimumsumma ei või ületada 6 miljonit eurot, noorte põllumajandustootjate puhul ei või ta olla suurem kui 6 375 000 forintit (25 000 eurot).

Rakendamise kuupäev: Laenuprogrammi raames võib sõlmida lepinguid alates kuupäevast, mil jõustub laenuprogrammi käsitlev valitsuse määrus, kuni 31. detsembrini 2006.

Toetuskava või üksiktoetuse kestus: Maksimaalselt 15 aastat (2021. aasta detsembrini)

Toetuse eesmärk:

1) Väikeste ja keskmise suurusega ettevõtete toetamine

2) Investeeringutoetus ajakohastamiseks ja arendamiseks

Põllumajandusarengu laenuprogrammi rakendamiseks kohaldab AS Ungari Arengupank (Magyar Fejlesztési Bank Részvénytársaság) määruse 1/2004/EÜ asjakohaseid artikleid. Programmid A, B ja C põhinevad määruse 1/2004/EÜ artiklitel 4, 7 ja 8.

Abikõlblikud kulud määratakse vastavalt määruse 1/2004/EÜ eelpool nimetatud artiklitele. Üksikasjalik teave abikõlblike kulude kohta on esitatud panga programmikirjelduses, mille tekst on kättesaadav allpool esitatud Interneti-aadressil.

Asjaomane sektor (asjaomased sektorid): Põllumajandussektor

Programmi kohaldatakse põllumajandustoodete tootmise ja esmatöötlemise suhtes, samuti põllumajandustoodetega seotud teenuste suhtes.

Toetust andva ametiasutuse nimi ja aadress:

Interneti-aadress: http://www.fvm.hu/main.php?folderID=1569

Muu teave: Kontaktisik: Szilvia Németh

e-posti aadress: NemethS@posta.fvm.hu

Abi number: XA 7/05 Kokkuvõtlik teave kooskõlas komisjoni määrusega (EÜ) nr 1/2004 antava riigiabi kohta

Liikmesriik: Ühendkuningriik

Piirkond: Dorset (sh Bournemouth'i ja Poole'i omavalitsusüksused)

Abikava nimetus või üksiktoetust saava ettevõtte nimi: Dorseti põllumajandusalase nõustamise teenus

Õiguslik alus: Local Government Act 2000 (Part one)

Kavas ettenähtud aastased kulud või ettevõttele antud üksiktoetuse üldsumma:

1. märts 2005–28. veebruar 2006 69 624 inglise naela 1. märts 2006–28. veebruar 2007 69 224 inglise naela 1. märts 2007–30. juuni 2007 69 224 inglise naela Kogusumma 208 072 inglise naela

Abi suurim osatähtsus: Abi osatähtsus on 100 %.

Rakendamise kuupäev: Põllumajandusettevõtjatel ja maaomanikel on võimalik saada nõustamist alates 10. veebruarist 2005.

Kava või üksiktoetuse kestus: Kava lõpetatakse 22. juunil 2007. Toetust makstakse kuni 30. juunini 2007.

Abi eesmärk: Abi eesmärk on ettevõtluse arendamine maapiirkondades. Abi antakse vastavalt määruse 1/2004 artiklile 14. Abi saamise tingimustele.vastavad nõustamisteenused.

Asjaomased majandusharud: Abi antakse põllumajandustootmisega tegelevatele ettevõtetele ning oma toodangu töötlemise ja turustamisega tegelevatele ettevõtetele.

Abi andva ametiasutuse nimi ja aadress:

Dorset County Council County Hall Colliton Park Dorchester United Kingdom DT1 1XJ

Kava haldamisega tegeleb järgmine organistasioon

Dorset Agricultural Advisory Service Stinsford Business Centre Kingston Maurward College Dorchester Dorset United Kingdom DT1 8PY

Veebileht: www.defra.gov.uk/farm/state-aid/setup/exist-exempt.htm. Klõpsake teemal Dorset Agricultural Advisory Services. Võite kasutada ka otselinki www.defra.gov.uk/farm/state-aid/setup/schemes/self-help.pdf.

Muu teave: Abi antakse maapiirkondades tegutsevatele mittepõllumajandusettevõtetele kui ka põllumajandusettevõtetele. Mittepõllumajandusettevõtetele antakse abi vastavalt komisjoni määrusele 69/2001 vähese tähtsusega abi kohta.

Kõnealuse abi saajad ei saa teenuse osutajat vabalt valida. Teenuse osutaja on Royal Bath & West of England Society ja ta valiti välja turupõhimõtteid järgides määruse 1/2004 artikli 14 lõike 5 kohaselt.

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

(1) Valitsuse määruse tekst on kättesaadav allpool esitatud Interneti-aadressil.